Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 924

c) a természeti jelenségek, emberi tevékenységbõl eredõ külsõ hatás, normál üzemi állapot és tervezési üzemzavarok hatásai ne eredményezzék a védelmi funkció elvesztését. 3.088. Amennyire lehetséges a biztonsági rendszert, rendszerelemet úgy kell megtervezni, hogy felépítése átlátható, egyszerû legyen, és törekedni kell a passzív, fizikai törvényszerûségeken alapuló mûködési elvek használatára. A felépítésnek biztosítania kell a biztonsági rendszerben, rendszerelemben keletkezõ hibák felderítését már a keletkezés pillanatában, illetve a konstrukcióval segíteni kell a meghibásodások minél egyszerûbb elhárításának lehetõségét is. 3.089. A biztonsági rendszert, rendszerelemet el kell választani minden egyéb, normál üzemi vagy más biztonsági funkciótól. Amennyiben ez nem lehetséges, akkor biztosítani kell, hogy bármely, más funkciót teljesítõ rendszer, rendszerelem üzemképtelensége esetén is teljesüljön a biztonsági funkció, a biztonsági rendszer megbízhatósággal, redundanciával és függetlenséggel kapcsolatos követelménye, vagyis egy ilyen kapcsolat nem befolyásolhatja hátrányosan a biztonsági funkció ellátását. 3.090. A biztonsági rendszer, rendszerelem tervezésének minimálisra kell korlátoznia annak valószínûségét, hogy az üzemviteli személyzet beavatkozása leronthassa a biztonsági rendszer, rendszerelem hatékonyságát. Ahol megbízható és gyors védelmi mûködésre van szükség, ott emberi beavatkozást nem igénylõ rendszereket, rendszerelemeket kell alkalmazni. 3.091. A biztonsági rendszer megbízhatóságát nem bizonyíthatják egyedül a tervezés során tehetõ elméleti megfontolások, ezért a rendszer gyártása, kiépítése során, majd további életciklus szakaszaiban biztosítani kell a tesztelhetõségét, vagyis olyan módon kell megtervezni, hogy üzembõl kivehetõk, üzem közben is tesztelhetõ legyenek. A biztonsági funkciók mûködését a rendszer megkívánt, eredõ megbízhatóságához igazodó periódusidejû automatikus vagy operátori kezdeményezésre indított tesztelés és mûszaki értékelés együttes eredményeként teljes terjedelemben bizonyítani kell. 3.092. A tervezés során és az azt követõ módosítások alkalmával a funkciók rendelkezésre állásával kapcsolatban figyelembe kell venni a rendszerben, rendszerelemben megvalósítható hibadetektálás és javítás lehetséges módszereit és eszközeit, valamint a javítási, tesztelési, karbantartási periódusokat is. 3.093. Azokat a feltevéseket, melyeket a megbízhatósági elemzés során a karbantartási, tesztelési és javítási periódusokra tettek, az üzemelés során verifikálni kell, és bármely felfedett eltérésre meg kell tenni a szükséges korrekciót. 3.094. Folyamatos on-line és/vagy periodikus tesztelést kell folytatni üzem közben a teljesítõképesség fenntartásának demonstrálására. A tesztelést úgy kell megtervezni, hogy a rendszerelemeken belüli hibák érzékelhetõek legyenek, és bármely felfedett hiányosság korrigálható legyen az ellenõrzési eljárás megfelelõ módosítását követõen. Ezeknek a korrekcióknak megfelelõ dokumentálásáról gondoskodni kell. 3.095. Típustesztelést kell végrehajtani annak demonstrálására, hogy a tesztelt berendezéssel azonos típusú, az atomerõmûbe beépítendõ berendezések a tervezési követelményeknek megfelelõen fognak mûködni az elvárt üzemi körülmények között. A komponensek, modulok, alrendszerek és ahol megvalósítható, a teljes funkciót, a rendszereket, rendszerelemeket funkcionális tesztelésnek kell alávetni. 3.096. A biztonsági rendszert, rendszerelemet úgy kell kialakítani, hogy az indokolatlan mûködések száma a lehetõ legkisebb legyen. 3.097. A biztonsági rendszerelemeket berendezésvédelemmel kell ellátni annak érdekében, hogy mûködõképessége, a biztonsági funkció ellátása teljes értékû legyen. A biztonsági rendszerelemek berendezésvédelmét úgy kell kialakítani, hogy a biztonsági funkció végrehajtása mindenkor elsõbbséget élvezzen az egyes berendezések védelmével szemben. 3.098. A biztonsági rendszereket, rendszerelemeket – amennyiben szükséges – segédrendszerekkel kell ellátni. Egy segédrendszer, rendszerelem redundanciájának, diverzitásának, függetlenségének, megbízhatósági elvárásainak összhangban kell lennie az általa kiszolgált rendszer, rendszerelem biztonsági funkciójának, biztonsági osztályának követelményeivel. Ebben a tekintetben a segédrendszereket (pl. hûtõvíz, villamos betáplálás, kenõolaj, nagynyomású levegõ stb.) a biztonsági rendszer, rendszerelem részének kell tekinteni. 3.099. A segédrendszer ellátásnak tartalékkal kell rendelkeznie. Minden tartalék erõforrás megbízhatóságának, teljesítményének és elérhetõségének meg kell felelni ugyanazon követelményeknek, mint amik az általa ellátott rendszereket, rendszerelemeket jellemzik. A szolgáltatást addig kell tudni fenntartani, amíg a reaktorblokkot biztonságos állapotba nem hozzák és tartják, vagy ameddig az alap segédüzemet üzembe nem tudják venni. 3.100. Ahol az alapvetõ szolgáltatást olyan erõforrás biztosítja, amely a telephelyen kívülrõl származik, olyan megbízhatóságot és rendelkezésre állást kell biztosítani, mint a telephelyi erõforrás esetén, vagy gondoskodni kell a telephelyen elérhetõ tartalékról is. A telephelyen kívüli és belüli szolgáltatás egyidejû elvesztése nem okozhatja egyetlen biztonsági funkció kiesését sem. 3.101. Az alternatív segédrendszerek, erõforrások tervezésénél figyelembe kell venni a tervezési alapba tartozó feltételezett kezdeti események kapcsán kialakuló helyzeteket oly módon, hogy a rendelkezésre állást ez ne befolyásolja.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes